text: TV Kolding lukker og slukker
  31 marts 2017 kl. 05.21
  Efter næsten 30 år i luften lukker TV Kolding ned. Det er svigtende indtægter, der er er årsag til lukningen.Det meddeler stationen på sin hjemmeside.
  Det har siden 2013, hvor tilskuddet fra Kulturministeriet blev givet til andre TV kanaler i Sydjylland, været en kamp for at få solgt de produktioner, der skulle til for at kunne betale de omkostninger, der er for at holde stationen i live.  Det meddeler stationen på sin hjemmeside.
  - Vi har haft et par gode år i 2014 og 2015, men siden er det blevet sværere og sværere. Vi har igangsat særlige salgsoptimeringstiltag – men dette er svært – så vi må erkende, at tiden er løbet fra vort formål – at give lokal TV til Koldings borgere, siger formand Edvard Køhrsen fra TV Kolding, der har været drevet af frivillige.
  Han forklarer også den svigtende økonomi med, at alle via en mobiltelefon i dag kan lave levende billeder. Vi har således forsøgt at finde et alternativ via flot producerede indslag til både TV og digitale sociale medier.
  Den nuværende bestyrelse drejer nu nøglen til  stationen i Bredgade i Kolding.
  